ITD คว้างานก่อสร้างอาคาร-โรงเก็บสินค้า มูลค่างาน 203 ลบ.
ITD ลงนามสัญญาก่อสร้างกับ “บ.ธีรชัยไพศาล เอ็นจิเนียริ่ง” เพื่อก่อสร้างอาคาร-โรงเก็บสินค้า มูลค่างาน 203 ลบ. ระยะเวลาก่อสร้าง 10 เดือน
13 ก.ค. 2558

นางนิจพร จรณะจิตต์ กรรมการรองประธานบริหารอาวุโส ฝ่ายคอร์ปอเรทเซอร์วิส บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD เปิดเผยว่า เมื่อวันที่ 22 มิถุนายน 2558 บริษัทได้ร่วมลงนามในสัญญาก่อสร้างกับบริษัท ธีรชัยไพศาล เอ็นจิเนียริ่ง จำกัด เพื่อดำเนินการก่อสร้างโครงการธีรชัยไพศาล เอ็นจิเนียริ่ง ที่ จ.สมุทรปราการ มูลค่างาน 203,000,000 บาท (รวมภาษีมูลค่าเพิ่ม)
โดยลักษณะงานก่อสร้างประกอบด้วย ก่อสร้างอาคารสูง 7 ชั้น (รวมชั้นดาดฟ้า) มีชั้นใต้ดิน 1 ชั้น จำนวน 1 อาคาร พื้นที่อาคารรวม 9 ,867 ตร.ม. เป็นอาคารสำนักงาน และโรงเก็บสินค้า ประกอบด้วยงานโครงสร้าง ,สถาปัตยกรรม , งานวิศวกรรมระบบ และงานสาธารณูปโภคภายนอก ระยะเวลาก่อสร้าง 10 เดือน